open-index/open-wikipedia-markdown huggingface dataset:
Πούτσο Φερνάντες

Ο **Λεοπόλδο "Πούτσο" Φερνάντες (Leopoldo "Pucho" Fernández II)** (2 Σεπτεμβρίου 1927 - 29 Ιουλίου 2008) ήταν Κουβανός - Πουερτορικανός κωμικός. Ήταν γιος του παλαίμαχου Κουβανέζου κωμικού Λεοπόλφο Φερνάντες, γνωστού ως Tres Patines.

## Βιογραφία
Ο Φερνάντες γεννήθηκε το 1927 στην Αβάνα της Κούβας. Άρχισε να δουλεύει στο θέατρο στην Κούβα όταν ήταν μόλις 13 ετών κάνοντας αρκετές μικρές δουλειές στα παρασκήνια. Ωστόσο, άρχισε σύντομα να παίζει με τον πατέρα του στην παράσταση *La Tremenda Corte* .

Το 1954 πήγε στο Πουέρτο Ρίκο και γρήγορα προσλήφθηκε ως συντονιστής για το κανάλι Telemundo επειδή μιλούσε αγγλικά και ισπανικά. Ήταν επίσης ο τεχνικός συντονιστής στο *El caso de la mujer asesinadita*, ενός από τα πρώτα τηλεοπτικά σήριαλ του Πουέρτο Ρίκο. Εργάστηκε επίσης με τους παραγωγούς Henry Lafont, Gaspar Pumarejo, Luis Vigoreaux, Marta Silva και Fernando Hidalgo. Αργότερα άρχισε να παίζει σε τηλεοπτικά κωμικά σκετς.

Ένας από τους πιο γνωστούς ρόλους του Φερνάντες ήταν στο *El Barrio Cuatro Calles*, όπου έπαιξε το ρόλο του Pepón, ενός από τους ιδιοκτήτες δύο αρτοποιείων που ανταγωνίζονται. Αργότερα, η κωμωδία πήρε μια άλλη διαδρομή, όπου ο Φερνάντες έγινε “Superpan”, μια παρωδία υπερήρωα, όπως Chespirito.

Στα τέλη της δεκαετίας του 1980, ο Φερνάντες έπαιξε στην κωμική σειρά *El Cuartel de la Risa*, με πρωταγωνιστές την Carmen Dominicci, τον Rafael José και τον Antonio Sánchez "El Gangster" . Άλλοι ρόλοι με τους οποίους έγινε γνωστός ήταν οι Machito Pichón, Poncito, Cabo Blanco, και 20/20 (μια λατινική εκδοχή του Mr. Magoo ). Αργότερα, συνεργάστηκε σε παραστάσεις όπως το *Con Lo Que Cuenta Este País* και σε μερικές από τις παρουσιάσεις του Héctor Marcano .

Ο Φερνάντες ήταν επίσης stand-up κωμικός, σεναριογράφος και σκηνοθέτης. Στα τέλη της ζωής του αποχώρησε από την ηθοποιία και αφιερώθηκε στο γράψιμο.

Πέθανε στις 29 Ιουλίου 2008 σε έναν οίκο για ηλικιωμένους στο Σαν Χουάν του Πουέρτο Ρίκο . Πέθανε από πνευμονικό εμφύσημα εξαιτίας του εθισμού στο κάπνισμα. Ο γιος του, ο Leo Fernández III, είναι γνωστός δημοσιογράφος και παπαράτσι στο Πουέρτο Ρίκο. Ο Πούτσο είχε άλλα τέσσερα παιδιά από δύο διαφορετικούς γάμους, τους Leonardo, Hector, Leandro, Μαρία Βικτώρια και Marisol.

## Παραπομπές


Κατηγορία:Κωμικοί
Νίκος Ζωιδάκης

Ο **Νίκος Ζωιδάκης** (Χανιά, 13 Μαρτίου 1969) είναι Έλληνας λυράρης και τραγουδιστής. Κατάγεται από τις Βούβες Χανίων. Ασχολειται με την λύρα από την ηλικία των 9 ετών. Έχει συνεργαστεί με πολλούς καλλιτέχνες και έχει τελέσει περιοδείες σε πολλά μερη του κόσμου ήταν κουμπάρος με τον Βασίλη Καρρά.

## Παραπομπές


Κατηγορία:Κρητικοί μουσικοί
Κατηγορία:Έλληνες τραγουδιστές
Κατηγορία:Έλληνες μουσικοί
Κατηγορία:Έλληνες λυράρηδες κρητικής λύρας
Neopalpa donaldtrumpi

Το ***Neopalpa donaldtrumpi*** είναι είδος σκόρου (νυχτοπεταλούδας) του γένους *[[Neopalpa]]* που απαντάται στη Νότια Καλιφόρνια και το Βόρειο Μεξικό. Περιγράφηκε το 2017 από τον επιστήμονα Βάζρικ Ναζάρι (Vazrick Nazari). Είναι γνωστό για τις λευκοκίτρινες φολίδες του κεφαλιού του που θυμίζουν τα μαλλιά του Ντόναλντ Τραμπ και ο Ναζάρι έδωσε το συγκεκριμένο όνομα στον σκόρο επειδή ήθελε να προσελκύσει την προσοχή της κοινής γνώμης στην ανάγκη συνεχούς προστασίας εύθραυστων ενδιαιτημάτων στις Η.Π.Α., τα οποία ακόμη περιέχουν πολλά είδη που δεν έχουν χαρακτηριστεί. 

## Ανακάλυψη
Το γένος *Neopalpa*, που περιλαμβάνει το είδος *[[Neopalpa neonata]]*, περιγράφηκε για πρώτη φορά το 1998 από τον Dalibor Povolný. Σχεδόν δύο δεκαετίες αργότερα ο Ναζάρι επανεξέτασε το υλικό, συμπεριλαμβανομένων δειγμάτων που είχαν συλλεχθεί κατά την πρώτη περιγραφή του γένους, από το Μουσείο Εντομολογίας Μπόχαρτ. Θεώρησε ότι μερικά από τα δείγματα αποτελούσαν ένα νέο είδος. Τον Ιανουάριο του 2017 ο Ναζάρι δημοσίευσε ένα άρθρο στο οποίο ονόμασε το νέο είδος *Neopalpa donaldtrumpi* λόγω του λευκοκίτρινου χρωματισμού των φολίδων στο κεφάλι, οι οποίες του θύμιζαν το χτένισμα του προέδρου των Η.Π.Α. Ντόναλντ Τραμπ.  

## Περιγραφή
αριστερά|μικρογραφία| Η κεφαλή του ''N. donaldtrumpi''
Η ανώτερη επιφάνεια των πρόσθιων πτερύγων του *N. donaldtrumpi* είναι πορτοκαλοκίτρινη, με εξαίρεση τις σκούρες καφέ περιοχές στις ακραίες και πρόσθιες περιοχές του φτερού. Το μήκος μεταξύ των πρόσθιων πτερύγων είναι από 3 έως 4,6 χιλιοστά. Οι πίσω πτέρυγες έχουν ανοικτό καφεκίτρινο χρώμα, με σκούρα άκρα. Τα φτερά έχουν παρόμοιο χρώμα τόσο στα αρσενικά όσο και στα θηλυκά. Οι κεραίες του έχουν μήκος περίπου τα δύο τρίτα του μήκους των πτερύγων του και το κεφάλι του είναι καλυμμένο με κιτρινωπές λευκές φολλίδες, στις οποίες οφείλει και το όνομά του.  Σε σύγκριση με το *Ν. Neonata*, το άλλο είδος του γένους, οι δομές των αρσενικών γεννητικών οργάνων του *N. donaldtrumpi* είναι μικρότερες και τα θηλυκά γεννητικά όργανα διαθέτουν πολύ λίγες μικρές σμήριγγες.  

## Κατανομή
Ενώ το στενά συνδεδεμένο είδος *N. neonata* εμφανίζεται σε όλη την Καλιφόρνια, τη Μπάχα Καλιφόρνια και το Βορειοδυτικό Μεξικό, δείγματα του *N. donaldtrumpi* μέχρι τώρα βρέθηκαν μόνο στο βόρειο ήμισυ της Μπάχα Καλιφόρνια και σε δύο κομητείες της νότιας Καλιφόρνια. 

## Βιολογία
Το *Neopalpa donaldtrumpi* ανήκει σε μια ομάδα σκόρων, γνωστών για την τάση τους να στροβιλίζονται κυκλικά στα φύλλα. Ο σκόρος φαίνεται να κατανέμεται ομοιόμορφα κατά τη διάρκεια του έτους, αλλά το φυτό-ξενιστής του και η διάρκεια ζωής του δεν είναι γνωστά. Ο βιότοπός του απειλείται λόγω της αστικοποίησης. 

## Παραπομπές


Κατηγορία:Λεπιδόπτερα
Κατηγορία:Πανίδα της Βόρειας Αμερικής
Adactylidium

Το ***Adactylidium*** είναι γένος ακάρεων γνωστό για τον ασυνήθιστο κύκλο ζωής του. 

Το έγκυο θηλυκό άκαρι τρέφεται με ένα μόνο αυγό θυσανόπτερου, παράγοντας πέντε έως οκτώ θηλυκούς απογόνους και έναν αρσενικό. Το μοναδικό αρσενικό άκαρι ζευγαρώνει με όλα τα θηλυκά, όταν βρίσκονται ακόμα εντός της μητέρας. Τα θηλυκά, πλέον γονιμοποιημένα, εξέρχονται από το σώμα της μητέρας τους τρώγοντάς το και αναζητούν νέα αυγά θυσανόπτερων. Το αρσενικό εξέρχεται επίσης, αλλά δεν αναζητά τροφή ή νέους συντρόφους, και πεθαίνει μετά από λίγες ώρες. Τα θηλυκά πεθαίνουν σε ηλικία 4 ημερών, όταν οι ίδιοι οι απόγονοί τους τα τρώνε ζωντανά από το εσωτερικό. 

## Παραπομπές


Κατηγορία:Παράσιτα των εντόμων
Ματθίλδη της Σαβοΐας (1390-1438)

Η **Ματθίλδη**, ιταλ. Matilda di Savoia (1390 - 1438) από τον Οίκο της Σαβοΐας ήταν κόρη του πρίγκιπα της Αχαΐας και με τον γάμο της έγινε εκλέκτορας του Παλατινάτου.

## Βιογραφία
Ήταν η δεύτερη (επιζήσασα) κόρη του Αμεδαίου κόμη του Πεδεμοντίου & διεκδικητή πρίγκιπα της Αχαΐας και της Αικατερίνης, κόρης του Αμεδαίου Γ΄ κόμη της Γενεύης.

## Οικογένεια
Παντρεύτηκε το 1417 τον Λουδοβίκο Γ΄ εκλέκτορα του Παλατινάτου και είχε τέκνα:
* Ματθίλδη 1419-1482, παντρεύτηκε πρώτα τον Λουδοβίκο Α΄ κόμη της Βυρτεμβέργης-Ούραχ και έπειτα τον Αλβέρτο ΣΤ΄ των Αψβούργων αρχιδούκα της Αυστρίας.
* Λουδοβίκος Δ΄ 1424-1449, εκλέκτορας του Παλατινάτου.
* Φρειδερίκος Α΄ 1425-1476, εκλέκτορας του Παλατινάτου.
* Ρούπρεχτ 1427-1480, αρχιεπίσκοπος της Κολωνίας.
* Μαργαρίτα π. 1428-1466, μοναχή στη Δομινικανή μονή Λήμπεναου της Βορμς.

## Παραπομπές


## Πηγές
* Thomas, Andrew L. (2010). A House Divided: Wittelsbach Confessional Court Cultures in the Holy Roman Empire, c.1550-1650. Brill.

Κατηγορία:Οίκος της Σαβοΐας
The Roop

Το **The Roop** είναι Λιθουανικό pop rock συγκρότημα από το Βίλνιους. Δημιουργήθηκε το 2014 και αποτελείται από τους Βαϊντότας Βαλιουκεβίτσιους, Ρομπέρτας Μπαραναούσκας και Μάντας Μπανιτσαούσκας. Το γκρουπ έχει κυκλοφορήσει δύο άλμπουμ—*To Whom It May Concern* το 2015 και το *Ghosts* το 2017– και το εκτεταμένης αναπαραγωγής *Yes, I Do* το 2018. Ήταν να εκπροσωπήσουν τη Λιθουανία στον Διαγωνισμό Τραγουδιού της Eurovision 2020 με το τραγούδι "On Fire" αφού κέρδισαν την εθνική επιλογή της χώρας τους, αλλά αργότερα ο διαγωνισμός του 2020 ακυρώθηκε λόγω της πανδημίας του COVID-19. Αντί να επιλαγούν εσωτερικά για το επόμενο έτος, όπως έχουν κάνει πολλές άλλες χώρες, στους The Roop ήταν εγγυημένη μια θέση στον τελικό της εθνικής επιλογής της χώρας τους με το τραγούδι τους "Discoteque", το οποίο κατέληξε να κερδίσει, επιτρέποντάς τους να εκπροσωπήσουν τη Λιθουανία στον Διαγωνισμό Τραγουδιού της Eurovision 2021.

## Διαγωνισμός Τραγουδιού Eurovision
Οι The Roop προσπάθησαν να συμμετάσχουν στον Διαγωνισμό της Eurovision δύο φορές. Πήραν μέρος στον εθνικό τελικό της Λιθουανίας το 2018 με το τραγούδι "Yes, I Do". Στον τελικό, έλαβαν 16,491 ψήφους από το κοινό και ήρθαν τρίτοι. Οι The Roop επέστρεψαν το 2020 στον εθνικό τελικό της Λιθουανίας, όπου στον τελικό κέρδισε και στις ψήφους του κοινού αλλά και στις ψήφους των επιτροπών. Έτσι, οι The Roop θα εκπροσωπήσουν τη Λιθουανία στον Διαγωνισμό Τραγουδιού της Eurovision 2020 τον Μάιο του ίδιου έτους. Ωστόσο,  ακυρώθηκε τον Μάρτιο του 2020 λόγω της πανδημίας του COVID-19. Στη συνέχεια, ο λιθουανικός εθνικός ραδιοτηλεοπτικός οργανισμός, η Εθνική Ραδιοτηλεόραση της Λιθουανίας, αποφάσισε να πραγματοποιήσει μια νέα εθνική επιλογή για το διαγωνισμό του 2021 και εγγυήθηκε στους The Roop μια θέση στον τελικό. Οι The Roop ανακοίνωσαν την πρόθεσή τους να συμμετάσχουν εκ νέου το Νοέμβριο του 2020. Κυκλοφόρησαν το διαγωνιστικό τους τραγούδι, το "Discoteque", τον Ιανουάριο του 2021, το οποίο αργότερα κέρδισε και εκπροσώπησαν τη Λιθουανία στον  όπου ήρθαν 8οι στον τελικό του διαγωνισμού.

## Δισκογραφία
### Στούντιο άλμπουμς

### Εκτεταμένης αναπαραγωγής
* *Yes, I Do*

### Singles

## Βραβεία και υποψηφιότητες

## Παραπομπές


## Εξωτερικοί σύνδεσμοι
* 

Κατηγορία:Διαγωνισμός Τραγουδιού Eurovision 2020
Κατηγορία:Διαγωνισμός Τραγουδιού Eurovision 2021
Κατηγορία:Συμμετέχοντες στη Eurovision
Κατηγορία:Μουσική στη Λιθουανία
Κατηγορία:Λιθουανικά μουσικά συγκροτήματα
Πιγκουίνος της Αδελίας

Ο **πιγκουίνος της Αδελίας**  (Pygoscelis adeliae) είναι είδος πιγκουίνου που απαντά αποκλειστικά στις ακτές της Ανταρκτικής. Το όνομά του το έλαβε από την Αδελία Γη (όπου ζει), η οποία γη πήρε το όνομα της από την Adèle Dumont d'Urville, σύζυγο του εξερευνητή Adèle Dumont d'Urvillea, ο οποίος μάλιστα ανακάλυψε αυτό το είδος πιγκουίνου στα 1840.

Αυτοί οι πιγκουίνοι είναι μεσαίου μεγέθους, που έχουν ύψος 46 έως 71 cm και βάρος 3,6 έως 6,0 κιλά . Το διακριτικά σημάδι είναι ο λευκός δακτύλιος γύρω από το μάτι. Η ουρά είναι λίγο μεγαλύτερη από τις ουρές των πιγκουίνων. Η εμφάνιση φαίνεται κάπως σαν να φοράει σμόκιν. Είναι λίγο μικρότεροι από τα περισσότερα είδη πιγκουίνων.

Ο πιγκουίνος της Αδελίας είναι ένα από τα τρία είδη του γένους Pygoscelis. Τα μιτοχονδριακά και πυρηνικά στοιχεία DNA υποδηλώνουν ότι το γένος χωρίστηκε  από άλλα είδη πιγκουίνων πριν από 38 εκατομμύρια χρόνια, περίπου 2 εκατομμύρια χρόνια μετά τους προγόνους του γένους Aptenodytes. Με τη σειρά τους, οι πιγκουίνοι της Αδελίας χωρίστηκαν από τα άλλα μέλη του γένους πριν από 19 εκατομμύρια χρόνια.

Κατηγορία:Απτηνοδυτίδες
Ιωάννα της Ναβάρρας, βασίλισσα της Αγγλίας

Η **Ιωάννα**, γαλλ. Jeanne de Navarre (π. 1368 - 10 Ιουνίου 1437) από τον Οίκο του Εβρέ ήταν κόρη του βασιλιά της Ναβάρρας και με τους γάμους της έγινε πρώτα δούκισσα της Βρετάνης και μετά βασίλισσα της Αγγλίας.

## Βιογραφία
Ήταν η δεύτερη κόρη τού Καρόλου Β΄ της Ναβάρρας και της Ιωάννας των Βαλουά, κόρης του Ιωάννη Β΄ της Γαλλίας.

## Οικογένεια
Παντρεύτηκε πρώτα το 1386 τον Ιωάννη Δ΄ των Ντρε δούκα της Βρετάνης και είχε τέκνα:
* Ιωάννης Ε΄ 1389-1442, δούκας της Βρετάνης.
* Μαρία 1391-1446, κυρία του Λα Γκερς, παντρεύτηκε τον Ιωάννη Α΄ των Βαλουά κόμη, μετά δούκα, του Αλανσόν.
* Μαργαρίτα 1392-1428, παντρεύτηκε τον Αλέν Θ΄ υποκόμη του Ροάν.
* Αρθούρος Γ΄ 1393-1458, δούκας της Βρετάνης.
* Ριχάρδος 1395-1438, σύζυγος της κόμισσας του Ετάμπ.
* Λευκή 1397-1419, παντρεύτηκε τον Ιωάννη Δ΄ κόμη του Αρμανιάκ.

Το 1399 απεβίωσε ο Ιωάννης Δ΄ και το 1403 η Ιωάννα έκανε δεύτερο γάμο με τον Ερρίκο Δ΄ των Ανζού-Λάνκαστερ. Δεν απέκτησε απογόνους.

## Πρόγονοι

## Πηγές
* Jones, Michael (2004). "Joan [Joan of Navarre] (1368–1437), queen of England, second consort of Henry IV | Oxford Dictionary of National Biography". www.oxforddnb.com. doi:10.1093/ref:odnb/14824.
* Strickland, Agnes. Lives Of The Queens Of England From The Norman Conquest. — L.: Bell and Daldy, 1864. — Т. I (I/VI). — P. 455—496.
* Leese, Thelma Anna (2007). Blood Royal: Issue of the Kings and Queens of Medieval England, 1066–1399. Heritage Books Inc. p. 219.

## Παραπομπές


Κατηγορία:Οίκος του Εβρέ
Κατηγορία:Δούκισσες της Βρετάνης
Κατηγορία:Ινφάντας της Ναβάρρας
Roxen (τραγουδίστρια)

H **Λαρίσα Ροξάνα Τζιούρτζιου** (γεννημένη 5 Ιανουαρίου 2000), κυρίως γνωστή ως **Roxen**, είναι Ρουμάνα τραγουδίστρια. Θα εκπροσωπούσε τη Ρουμανία στο Διαγωνισμό Τραγουδιού της Eurovision 2020 και εκπροσώπησε τελικά τη χώρα της στο διαγωνισμό του 2021 με το τραγούδι "Amnesia".

## Καριέρα
Γεννημένη στην Κλουζ-Ναπόκα στις 5 Ιανουαρίου 2000 ως Larisa Roxana Giurgiu, η Roxen ανακάλυψε το πάθος της για μουσική σε ηλικία επτά ετών. Πήρε επίσης μαθήματα τραγουδιού και πιάνο ως παιδί. Είναι μέλος της Global Records, παρουσιάστηκε στον ρουμάνο παραγωγό Sickotoy "You Do not Love Me" τον Αύγουστο του 2019. Η ενιαία εμπορική επιτυχία στη Ρουμανία, φτάνοντας στο νούμερο 3 του διαγράμματος Airplay 100 της χώρας, και η ύπαρξη ραδιοφωνικών σταθμών σε διάφορες περιοχές, όπως η Γαλλία, οι Ηνωμένες Πολιτείες, η Ρωσία και η Ισπανία. Το ντεμπούτο single της "Ce-ti cântă dragostea" κυκλοφόρησε τον Νοέμβριο του ίδιου έτους και κορυφώθηκε στον αριθμό 18 στη Ρουμανία.

Στις αρχές Φεβρουαρίου του 2020, αναφέρθηκε ότι η Roxen ήταν μια από τους τρεις καλλιτέχνες που είχαν επιλεγεί για να εκπροσωπήσουν τη Ρουμανία στο διαγωνισμό τραγουδιού της Eurovision 2020. Το TVR είχε συνεργαστεί με την Global Records για την επιλογή. Στις 11 Φεβρουαρίου αποκαλύφθηκε ως εκπρόσωπος της Ρουμανίας. Τα πέντε τραγούδια της για τη Selection Naţională - "Alcohol You", "Beautiful Disaster", "Cherry Red", "Colors" and "Storm" - κυκλοφόρησαν στις 21 Φεβρουαρίου 2020.

## Δισκογραφία

### Singles

#### Ως κύριος καλλιτέχνης
* "Ce-ți cântă dragostea"
* "I Don't Care"

#### Ως δευτερεύων καλλιτέχνης
* "You Don't Love Me"

#### Promotional singles
* "Alcohol You"
* "Beautiful Disaster"
* "Cherry Red"
* "Colors"
* "Storm"

### Μουσικά βίντεο
*"You Don't Love Me"
*"Ce-ți cântă dragostea"
*"I Don't Care"

## Amnesia

Το **"Amnesia"** είναι ένα τραγούδι της Ρουμάνας τραγουδίστριας Roxen. Το τραγούδι εκπροσώπησε τη Ρουμανία στο  στο Ρότερνταμ της Ολλανδίας και ήρθε 12ο στον ημιτελικό, μένοντας εκτός τελικού.

### Διαγωνισμός Τραγουδιού Eurovision

Το τραγούδι επιλέχθηκε να εκπροσωπήσει τη Ρουμανία στο  στις 4 Μαρτίου 2021, μετά από την εσωτερική επιλογή της Roxen από τον εθνικό ραδιοτηλεοπτικό φορέα TVR. Στις 17 Νοεμβρίου 2020, η EBU επιβεβαίωσε ότι δεν θα διεξαχθεί η ημιτελική κλήρωση κατανομής για το διαγωνισμό του 2021. Αντ' αυτού, οι ημιτελικοί θα έχουν την ίδια σύνθεση χωρών όπως καθορίστηκε από την κλήρωση κατανομής των ημιτελικών του διαγωνισμού του 2020, που πραγματοποιήθηκε στις 28 Ιανουαρίου 2020 στο Δημαρχείο του Ρότερνταμ. Η Ρουμανία τοποθετήθηκε στον πρώτο ημιτελικό, που διεξήχθη στις 18 Μαΐου 2021, και εμφανίστηκε στο δεύτερο μισό του σόου. Στον ημιτελικό κατέλαβε τη 12η θέση και έτσι αποκλείστηκε από τον τελικό.

## Παραπομπές

Κατηγορία:Διαγωνισμός Τραγουδιού Eurovision 2021
Κατηγορία:Διαγωνισμός Τραγουδιού Eurovision 2020
Κατηγορία:Ρουμάνες
Κατηγορία:Συμμετέχοντες στη Eurovision
Κατηγορία:Μουσική στη Ρουμανία
Κατηγορία:Ρουμάνοι τραγουδιστές
Κατηγορία:Συμμετέχοντες στο διαγωνισμό τραγουδιού Eurovision με τη Ρουμανία
Κατηγορία:Μη-δυαδικοί μουσικοί
Σίβυλλα της Βαυαρίας

H **Σίβυλλα**, γερμ. Sibylle von Bayern-Munich (16 Ιουνίου 1489 - 18 Απριλίου 1519) από τον Οίκο του Βίττελσμπαχ ήταν κόρη του δούκα της Βαυαρίας-Μονάχου και με τον γάμο της έγινε εκλέκτορας του Παλατινάτου. 

## Βιογραφία
Ήταν η δεύτερη κόρη του Αλβέρτου Δ΄ δούκα της Βαυαρίας-Μονάχου και της Κουνιγούνδης των Αψβούργων, κόρης του Φρειδερίκου Γ΄ αρχιδούκα της Αυστρίας & βασιλιά της Γερμανίας.

## Οικογένεια
Παντρεύτηκε το 1511 τον Λουδοβίκο Ε΄ εκλέκτορα του Παλατινάτου. Δεν απέκτησαν απογόνους.

## Πρόγονοι





## Πηγές
* Katrin Nina Marth (2009), "Dem löblichen Hawss Beirn zu pesserung, aufnemung vnd erweiterung ...". The dynastic politics of the House of Bavaria at the turn of the late Middle Ages and early modern times (thesis), Regensburg: University of Regensburg, pp. 154–171

## Παραπομπές


Κατηγορία:Οίκος του Βίττελσμπαχ
Κατηγορία:Εκλέκτειρες του Παλατινάτου
Λευκή της Αγγλίας

Η **Λευκή**, αγγλ. Blanche of England (άνοιξη του 1392 - 22 Μαΐου 1409) από τον Οίκο των Ανζού-Λάνκαστερ ήταν πριγκίπισσα της Αγγλίας και με τον γάμο της έγινε εκλέκτορας του Παλατινάτου.

## Βιογραφία
Ήταν η πρώτη κόρη του Ερρίκου Δ΄ της Αγγλίας και της Μαρίας ντε Μπόουιν, κόρης του Χάμφρεϋ 7ου κόμη του Χέρεφορντ.

[μικρογραφία|αριστερά|200εσ|Το στέμμα της Λευκής στο [Ανάκτορο του Μονάχου. Αίθουσα του θησαυρού.]]

## Οικογένεια
Παντρεύτηκε το 1402 τον Λουδοβίκο Γ΄ των Βίττελσμπαχ εκλέκτορα του Παλατινάτου και είχε τέκνα:
* Ρούπερτ 1406-1426, απεβίωσε στην ηλικία των 20 ετών.

## Πρόγονοι



Ερρίκος Δ'

## Πηγές
* Harriss, Gerald (2005). Shaping the Nation: England 1360-1461. Oxford University Press.
* Ogden, Jack (2018). Diamonds: An Early History of the King of Gems. Yale University Press.
* Panton, Kenneth J. (2011). Historical Dictionary of the British Monarchy. Scarecrow Press.
* Walther Holtzmann: Die englische Heirat Pfalzgraf Ludwigs III., in: Zeitschrift für die Geschichte des Oberrheins No 43 (1930), pp. 1–22.

## Παραπομπές

Κατηγορία:Οίκος του Λάνκαστερ
Κατηγορία:Πριγκίπισσες της Αγγλίας
Ελισάβετ της Βαυαρίας (1478-1504)

Η **Ελισάβετ**, γερμ. Elisabet von Bayern (1478 - 15 Σεπτεμβρίου 1504) από τον Οίκο του Βίττελσμπαχ ήταν κόρη του δούκα της Βαυαρίας και με τον γάμο της έγινε σύζυγος του επισκόπου του Φράιζινγκ.

## Βιογραφία
Ήταν η πρώτη κόρη του Γεωργίου του *Πλουσίου*, δούκα της Βαυαρίας-Λάντσουτ και της Χέντβιχ των Γιαγκελλόνων, κόρης του Καζίμιρ Δ΄ της Πολωνίας-Λιθουανίας.

## Οικογένεια
Παντρεύτηκε το 1499 τον Ρούπρεχτ των Βίττελσμπαχ επίσκοπο του Φράιζινγκ και είχε τέκνα:
* Όθων-Ερρίκος 1502-1559, εκλέκτορας του Παλατινάτου.
* Φίλιππος 1503-1548, δούκας του Παλατινάτου Νόιμπουργκ.
* Γεώργιος και Ρούπρεχτ 1500-1504, απεβίωσαν νωρίς.

## Πηγές
* Sigmund Ritter von Riezler (1889), "Ruprecht, Pfalzgraf bei Rhein", Allgemeine Deutsche Biographie (ADB) (in German), 29, Leipzig: Duncker & Humblot, pp. 726–728

## Παραπομπές

Κατηγορία:Οίκος του Βίττελσμπαχ
Κατηγορία:Γερμανίδες παλατινές κόμισσες
Δωροθέα της Δανίας, εκλέκτορας του Παλατινάτου

Η **Δωροθέα**, δαν. Dorothea fra Danmark og Norge (10 Νοεμβρίου 1520 - 31 Μαΐου 1580) από τον Οίκο του Όλντενμπουργκ ήταν πριγκίπισσα της Δανίας & Νορβηγίας και με τον γάμο της έγινε εκλέκτορας του Παλατινάτου.

## Βιογραφία
Ήταν η πρώτη κόρη του Χριστιανού Β΄ της Δανίας & Νορβηγίας και της Ισαβέλλας των Αψβούργων, κόρης του Φιλίππου Α΄ της Καστίλης.

## Οικογένεια
Παντρεύτηκε το 1535 τον Φρειδερίκο Β΄ εκλέκτορα του Παλατινάτου. Δεν απέκτησαν απογόνους.

## Πηγές
* Dansk Kvindebiografisk Leksikon. KVinfo.dk (in Danish)
* Dansk biografisk Lexikon / IV. Bind. Clemens - Eynden
* Julia Cartwright: Christina of Denmark. Duchess of Milan and Lorraine. 1522-1590, New York, 1913

## Παραπομπές


Κατηγορία:Οίκος του Όλντενμπουργκ
Κατηγορία:Σουηδέζες πριγκίπισσες
Κατηγορία:Πριγκίπισσες της Νορβηγίας
Κατηγορία:Εκλέκτειρες του Παλατινάτου
Όρος E

μικρογραφία|290x290εσ|Το Όρος Ε
Το **Όρος Ε** (, *E-Σαν*) είναι ένα ενεργό στρωματοηφαίστειο που βρίσκεται στη Χακοντάτε, στη νήσο Χοκκάιντο της Ιαπωνίας.

## Γεωλογία
Το όρος Ε αποτελείται από μη αλκαλικό,πλούσιο σε μαγνήσιο και σίδηρο, ηφαιστειογενές πέτρωμα. Το ανδεσιτικό ηφαίστειο περιλαμβάνει επίσης και έναν θόλο λάβας. 

## Ιστορικό εκρήξεων
[μικρογραφία| Το Όρος Ε (κάτω δεξιά) και το [Όρος Μαρού (αριστερά) |εναλλ.=|αριστερά]]
Το όρος E εξερράγη τελευταία φορά στις 8 Ιουνίου 1874. Αυτή η έκρηξη συνίστατο από φρεατικές εκρήξεις και βαθμολογήθηκε με 1 στην Κλίμακα Ηφαιστειακής Εκρηκτικότητας (VEI). 

Η παλαιότερη καταγεγραμμένη έκρηξη ξεκίνησε στις 18 Νοεμβρίου 1846. Η έκρηξη πυροδότησε λαχάρ που προκάλεσαν θανάτους και ζημιές σε πολλά κτίσματα.   

Η ραδιοχρονολόγηση και η τεφροχρονολόγηση υποδεικνύουν πέντε ακόμα εκρήξεις πριν από τα ιστορικά αρχεία, κατά προσέγγιση στα έτη 1350, 550 π.Χ., 1050 π.Χ., 3900 π.Χ. ± 100 χρόνια και 7050 π.Χ. Η έκρηξη το 7050 π.Χ. ήταν η μεγαλύτερη, με βαθμίδα 3 στην κλίμακα VEI.  

## Παραπομπές


Κατηγορία:Λήμματα που περιέχουν κείμενο στα ιαπωνικά
Κατηγορία:Ηφαίστεια της Ιαπωνίας
Κατηγορία:Βουνά της Ιαπωνίας
Σουζάνα της Βαυαρίας

Η **Σουζάνα** (γερμ. *Susanna von Bayern*, 2 Απριλίου 1502 - 23 Απριλίου 1543), από τον Οίκο του Βίττελσμπαχ, ήταν κόρη του δούκα της Βαυαρίας και με τους γάμους της έγινε πρώτα μαργραβίνα του Βρανδεμβούργου-Μπαϊρόιτ και μετά εκλέκτορας του Παλατινάτου.

## Βιογραφία
Ήταν η τέταρτη (επιζήσασα) κόρη του Αλβέρτου Δ΄ δούκα της Βαυαρίας-Μονάχου και της Κουνιγούνδης των Αψβούργων, κόρης του Φρειδερίκου Γ΄, αρχιδούκα της Αυστρίας & βασιλιά της Γερμανίας.

## Οικογένεια
Παντρεύτηκε πρώτα το 1518 τον Καζιμίρ των Χοεντσόλερν, μαργράβο του Βρανδεμβούργου-Μπαϊρόιτ και είχε τέκνα:
* Μαρία 1519-1567, παντρεύτηκε τον Φρειδερίκο Γ΄ των Βίττελσμπαχ, εκλέκτορα του Παλατινάτου
* Αικατερίνη 1520-1521
* Αλβέρτος Αλκιβιάδης 1522-1557, μαργράβος του Βρανδεμβούργου-Κούλμπαχ
* Κουνιγούνδη 1524-1558, παντρεύτηκε τον Κάρολο Β΄, μαργράβο του Μπάντεν-Ντούρλαχ
* Φρειδερίκος 1525-1525, απεβίωσε νήπιο

Το 1527 απεβίωσε ο Καζιμίρ και το 1529 η Σουζάνα έκανε δεύτερο γάμο με τον Όθωνα Ερρίκο των Βίττελσμπαχ, εκλέκτορα του Παλατινάτου. Δεν απέκτησαν απογόνους.

## Πρόγονοι





## Πηγές
* Schreiber, KH. "Otto Heinrich". Genealogie Mittelalter (in German). self. Archived from the original on 2010-09-29. Retrieved 2009-10-22.

## Παραπομπές


Κατηγορία:Οίκος του Βίττελσμπαχ
Κατηγορία:Δούκισσες της Βαυαρίας
Μιχάλης Γλυκύς

Ο **Μιχάλης Γλυκύς** ήταν Ελληνοκύπριος πολιτικός και δικηγόρος. Διετέλεσε Υπουργός Υγείας της Κύπρου.

## Βιογραφικά στοιχεία
Γεννήθηκε το 1912 στη Λευκωσία. Σπούδασε νομικά στο Λονδίνο. Άσκησε το επάγγελμα του δικηγόρου την περίοδο 1936-1940. Το 1941 εργοδοτήθηκε ως τμηματάρχης της Ελληνικής Εταιρείας Χημικών Προϊόντων και Λιπασμάτων, ακολούθως ως γραμματέας της Ελληνικής Μεταλλευτικής Εταιρείας και σε άλλες θέσεις. Επιπλέον, διετέλεσε μέλος και πρόεδρος της Αρχής Ηλεκτρισμού Κύπρου και μέλος του διοικητικού συμβουλίου της Κεντρικής Τράπεζας της Κύπρου.

Απεβίωσε στις 10 Δεκεμβρίου 1990.

## Πολιτική διαδρομή
Στις 6 Οκτωβρίου 1970 διορίστηκε Υπουργός Υγείας στην Κυβέρνηση Αρχιεπισκόπου Μακαρίου Γ΄ 1968, θέση στην οποία παρέμεινε έως τις 4 Οκτωβρίου 1972.

## Παραπομπές

## Πηγές
*
*

|-

Κατηγορία:Υπουργοί Υγείας (Κύπρος)
Κατηγορία:Κύπριοι δικηγόροι
Κατηγορία:Κυβέρνηση Αρχιεπισκόπου Μακαρίου Γ΄ 1968
Κατάλογος ποδοσφαιριστών ανδρών με τις περισσότερες επίσημες εμφανίσεις

[right|thumb|upright|Ο [Πίτερ Σίλτον είναι ο ποδοσφαιριστής που κατέχει το παγκόσμιο ρεκόρ επίσημων εμφανίσεων σε αγώνες.]]

[right|
thumb|upright|Ο [Φάμπιο Ντέιβσον Λόπες Μασιέλ είναι ο εν ενεργεία παίκτης με τις περισσότερες επίσημες εμφανίσεις.]]

Αυτή είναι η λίστα των 20 ποδοσφαιριστών που έχουν παίξει τους περισσότερους επίσημους ποδοσφαιρικούς αγώνες σε όλα τα επίπεδα ηλικίας για τις διεθνείς εμφανίσεις και σε όλα τα επίσημα παιχνίδια ομάδων ανδρών, σύμφωνα με τις αρχές της RSSSF (*Rec.Sport.Soccer Statistics Foundation*), καθώς είναι ο ευρύτερα αποδεκτός τρόπος στατιστικού υπολογισμού. Η λίστα περιλαμβάνει μόνο παίκτες που το μεγαλύτερο μέρος της καριέρας τους ήταν σε επαγγελματικούς συλλόγους.

## Κατάταξη
Το άθροισμα των αγώνων σε ορισμένους μπορεί να είναι υψηλότερο και δηλώνεται με το σύμβολο (+) μετά το αντίστοιχο νούμερο. Οι παίκτες με την έντονη γραφή είναι επί του παρόντος ενεργοί. Όταν ο αριθμός των γκολ ή των αγώνων είναι άγνωστο δηλώνεται με αγγλικό ερωτηματικό (?). Οι ομάδες στις οποίες οι παίκτες δεν έκαναν καμία επίσημη εμφάνιση δεν αναφέρονται.

### Κατάταξη

Τα στοιχεία είναι ακριβή έως τις 1 Απριλίου 2026.

## Δείτε επίσης

* Κατάλογος ποδοσφαιριστών ανδρών με 500 ή περισσότερα γκολ σε επίσημους αγώνες 
* Κατάλογος ποδοσφαιριστών ανδρών με τα περισσότερα τέρματα πρωταθλήματος
* Κατάλογος ποδοσφαιριστών ανδρών με 150 ή περισσότερες διεθνείς συμμετοχές
* Κατάλογος κορυφαίων διεθνών σκόρερ ποδοσφαίρου ανδρών ανά χώρα
* Κατάλογος ποδοσφαιριστών ανδρών με 50 ή περισσότερα διεθνή γκολ
* Κατάλογος ποδοσφαιριστών που σημείωσαν ρεκόρ με χατ-τρικ

## Παραπομπές


Επισημες
Non ho l'età

**"Non ho l'età (per amarti)"** (Ιταλικά: "Δεν είμαι αρκετά μεγάλη (για να σε αγαπώ)"), μερικές φορές και ως **"Non ho l'età per amarti"** ήταν το νικητήριο τραγούδι στο διαγωνισμό τραγουδιού της Eurovision το 1964 που πραγματοποιήθηκε στην Κοπεγχάγη. Εκτέλεσε στα ιταλικά η Τζιλιόλα Τσινκουέτι που εκπροσώπησε την Ιταλία. Όπως όλες οι προηγούμενες ιταλικές συμμετοχές στην Eurovision, το τραγούδι είχε επίσης κερδίσει το Φεστιβάλ Μουσικής Sanremo. Η Cinqueti ήταν δεκαέξι ετών, καθιστώντας της τον νεαρότερο νικητή της ιστορίας της Eurovision μέχρι το 1986, όταν η Σάντρα Κιμ κέρδισε τον διαγωνισμό με το "J'aime la vie" - αρχικά ισχυριζόμενη ότι ήταν δεκαπέντε, αργότερα αποκαλύφθηκε ότι η Kim ήταν μόνο δεκατρία.

Το τραγούδι ερμηνεύτηκε δωδέκατο ανά σειρά εμφάνισης την βραδιά, μετά τον Πορτογάλο António Calvário με "Oração" και πριν από την Sabahudin Kurt της Γιουγκοσλαβίας με το "Život je sklopio krug". Μέχρι το πέρας της ψηφοφορίας, είχε λάβει 49 πόντους, τοποθετώντας την πρώτη σε ένα πεδίο των 16.

Το "Non ho l'età" αποτέλεσε σημαντική εμπορική επιτυχία για την Τσινκουέτι, στην Ιταλία, στην υπόλοιπη Ευρώπη, στη Σκανδιναβία και σε άλλες χώρες παγκοσμίως. Επίσης, ηχογράφησε το τραγούδι στα αγγλικά ("This is my prayer"), στα ισπανικά ("No Tengo Edad"), στα γαλλικά ("Je suis à toi"), στα γερμανικά ("Luna nel blu"). Από τότε το τραγούδι καταγράφηκε από ένα ευρύ φάσμα καλλιτεχνών σε άλλες γλώσσες, για παράδειγμα στην ισλανδική ως "Heyr mína bæn" του Ellý Vilhjálms. Η πολωνή τραγουδίστρια Wiesława Drojecka διασκεύασε το τραγούδι στα πολωνικά ("Nie wolno mi"). [2] [3] Η Λίλι Ιβάνοβα, μια διάσημη βουλγάρα τραγουδίστρια και η τραγουδίστρια Rebecca Pan του Χονγκ Κονγκ, διασκεύασαν το τραγούδι το 1964. Η Anneli Sari έκανε διασκευή στα φινλανδικά ("Liian nuori rakkauteen"). Η Sandra Reemer κατέγραψε το τραγούδι στα ολλανδικά ("Als jij maar wacht").

Ως νικητής του διαγωνισμού, ακολούθησε η Φρανς Γκαλ το  που τραγούδησε το "Poupée de cire, poupée de son" για το Λουξεμβούργο.

Ακολούθησε ως Ιταλός εκπρόσωπος στο Διαγωνισμό του 1965 ο Bobby Solo με το "Se piangi, se ridi".

Η Cinqueti επέστρεψε για να εμφανιστεί στο Διαγωνισμό το , όταν τερμάτισε δεύτερη με το "Sì" μετά το "Waterloo" των ABBA. Το 1991 παρουσίασε το Διαγωνισμό με τον Τότο Κουτούνιο όταν πραγματοποιήθηκε στη Ρώμη.

## Charts

## Παραπομπές


Κατηγορία:Τραγούδια στον διαγωνισμό τραγουδιού της Eurovision
Κατηγορία:Τραγούδια του 1964
Κατηγορία:Ιταλικά τραγούδια
Κατηγορία:Νικητήρια τραγούδια του διαγωνισμού τραγουδιού της Eurovision
De troubadour

Το **"De troubadour"**, που τραγουδιέται στα ολλανδικά από την Λένι Κουρ και εκπροσώπησε την Ολλανδία, ήταν - μαζί με τα "Boom Bang-a-Bang", "Un jour, un enfant" και "Vivo cantando" του Ηνωμένου Βασιλείου, της Γαλλίας και της Ισπανίας αντιστοίχως - ένα από τα τέσσερα νικητήρια τραγούδια του διαγωνισμού τραγουδιού της Eurovision το 1969.

Σε μια μπαλάντα εμπνευσμένη τόσο μουσικά όσο και λυρικά από τις παραδόσεις λαϊκών τραγουδιών, η Kuhr τραγουδάει για ένα τροβαδούρο του Μεσαίωνα, περιγράφοντας τον αντίκτυπο που έχει η μουσική στο ακροατήριό του. Η Kuhr επίσης κατέγραψε το τραγούδι στα αγγλικά (με τίτλο "The troubadour"), στα γαλλικά ("Le troubadour"), στα γερμανικά ("Der troubadour"), στα ιταλικά ("Un canta storie") και στα ισπανικά ("El trovador"). Ο Διαγωνισμός του 1969 πραγματοποιήθηκε αμφισβητούμενος στη Μαδρίτη, κατά τη διάρκεια της δικτατορίας του Φράνκο. 5 χρόνια μετά τον διαγωνισμό, η Kuhr κατέγραψε επίσης το τραγούδι με τους αναθεωρημένους ολλανδικούς στίχους, και στη συνέχεια επανατίμησε το "De generaal", το οποίο ήταν φόρος τιμής στον ολλανδό εθνικό προπονητή ποδοσφαίρου Rinus Michels, ο οποίος ονομάστηκε "De Generaal" από τους παίκτες της ολλανδικής ομάδας.

Το τραγούδι ερμηνεύτηκε όγδοο τη νύχτα, μετά τη Λουλού του Ηνωμένου Βασιλείου με το "Boom Bang-a-Bang" και πριν από τον Tommy Körberg της Σουηδίας με το "Judy, min vän". Με το κλείσιμο των ψηφοφοριών, έλαβε 18 πόντους, τοποθετώντας την στην πρώτη θέση σε ένα πεδίο 16 χωρών.

Διαδέχθηκε ως Ολλανδός εκπρόσωπος στο διαγωνισμό του  από τους Hearts of Soul με το "Waterman".

## Επιπλέον
* Official Eurovision Song Contest site, history by year, 1969
* Detailed info and lyrics, Diggiloo Thrush, "De troubadour"

Κατηγορία:Μουσική στην Ολλανδία
Κατηγορία:Νικητήρια τραγούδια του διαγωνισμού τραγουδιού της Eurovision
Φρίξος Σαββίδης

Ο **Φρίξος Σαββίδης** είναι Ελληνοκύπριος πολιτικός. Διετέλεσε Υπουργός Υγείας της Κύπρου.

## Βιογραφικά στοιχεία
Ο Φρίξος Σαββίδης γεννήθηκε στον Κάτω Αμίαντο στις 17 Οκτωβρίου 1951. Σπούδασε οικονομικά στο Putney College και στο Wallbrook College. Είναι μέλος του σώματος του Ινστιτούτου Εγκεκριμένων Λογιστών και Ελεγκτών Αγγλίας και Ουαλίας. Έχει εργαστεί σε διάφορες διευθυντικές θέσεις σε οίκους εγκεκριμένων λογιστών και ήταν διευθύνων συνεταίρος του οίκου Σαββίδης και Συνεταίροι/Pannell Kerr Forster, Εγκεκριμένοι Λογιστές Ελεγκτές, μέχρι την υπουργοποίησή του. 

Επιπρόσθετα, διετέλεσε αντιπρόεδρος του Διοικητικού Συμβουλίου των Κυπριακών Αερογραμμών αλλά και διεθνών εταιρειών που δραστηριοποιούνται στους τομείς της ναυτιλίας, ενέργειας, ασφαλειών και διεθνούς εμπορίου. Ακόμη, διετέλεσε πρόεδρος της Εθνικής Επιτροπής εναντίον των Ναρκωτικών και μέλος του Διοικητικού Συμβουλίου της Αρχής Τηλεπικοινωνιών Κύπρου. Επιπλέον, διετέλεσε, για λίγους μήνες, πρόεδρος του συμβουλίου του ΤΕΠΑΚ. 

Έχει 1 υιό και 2 κόρες.

## Πολιτική διαδρομή
Στις 25 Αυγούστου 1999 διορίστηκε Υπουργός Υγείας στην κυβέρνηση Γλαύκου Κληρίδη, θέση στην οποία παρέμεινε μέχρι τις 28 Φεβρουαρίου 2003 που ολοκληρώθηκε η θητεία της κυβέρνησης.

## Άλλες δραστηριότητες
Ο Φρίξος Σαββίδης διετέλεσε πρόεδρος της ποδοσφαιρικής εταιρείας Απόλλων Λεμεσού.

## Παραπομπές

## Πηγές
*
*

Κατηγορία:Κύπριοι οικονομολόγοι
Κατηγορία:Υπουργοί Υγείας (Κύπρος)
Κατηγορία:Πρόεδροι Απόλλων Λεμεσού (ποδόσφαιρο)
Κατηγορία:Κυβέρνηση Γλαύκου Κληρίδη 1998
Τιζί Ουζού

Το **Τιζί Ουζού** ή **Τιζί Ουεζού** (βερβερικές γλώσσες: **Tizi Wezzu** ή **Thizi Wezzu**, ⵜⵉⵣⵉ ⵡⴻⵣⵣⵓ, ) είναι πόλη στη βόρεια κεντρική Αλγερία. Είναι μια από τις μεγαλύτερες πόλεις της Αλγερίας και πρωτεύουσα και μεγαλύτερη πόλη της ομώνυμης επαρχίας. Είναι η δεύτερη πιο πυκνοκατοικημένη πόλη στην περιοχή της Καβυλίας πίσω από τη Μπετζάγια. Σύμφωνα με την απογραφή του 2008 έχει 135.088 κατοίκους, από 117.259 το 1998 σημειώνοντας ετήσια αύξηση 1,45%. 

## Ιστορία
Η πόλη κατασκευάστηκε κατά τη διάρκεια της οθωμανικής κυριαρχίας και επεκτάθηκε στα χρόνια της γαλλικής αποικιοκρατίας. Σήμερα αποτελεί περιφερειακό εμπορικό κέντρο με ειδίκευση στην καλαθοπλεκτική. Στην περιοχή παράγονται σταφύλια, σύκα και ελιές.

### Ετυμολογία
Το όνομα προέρχεται από τη βερβερική φράση *Τιζί Ουεζού*, όπου *Τιζί* σημαίνει «ορεινό πέρασμα», ενώ *Αζού* σημαίνει «φορσυθία», φυτό το οποίο φύεται στην περιοχή. Έτσι η ονομασία της πόλης μεταφράζεται ως  «πέρασμα της φορσυθίας».

## Γεωγραφία
Η πόλη βρίσκεται στην καρδιά της Καβυλίας. Καλύπτει έκταση περίπου 105 τ.χλμ. στην κοιλάδα του ποταμού Ασίφ Ν Σεμπαού και περιβάλλεται από βουνά. Η πόλη βρίσκεται σε υψόμετρο 600 μ. Στα βόρεια βρίσκεται το όρος Μπελουά του οποίου η κορυφή βρίσκεται στα 850 μ. από τη στάθμη της θάλασσας. Ένα τμήμα της παλιάς πόλης (γνωστή ως Πάνω Πόλη) βρίσκεται στις ανατολικές πλαγιές του βουνού.

## Κλίμα
Το Τιζί Ουζού έχει θερμό μεσογειακό κλίμα (Κλιματική ταξινόμηση Κέππεν *Csa*).

## Αθλητισμός και εκπαίδευση
Η τοπική επαγγελματική ομάδα ποδοσφαίρου είναι η ΖΣ Καμιλί η οποία αγωνίζεται στην πρώτη κατηγορία ποδοσφαίρου ανδρών της Αλγερίας με έδρα το Σταντ ντυ 1έ Νοβάμπρ 1954. 

Το Πανεπιστήμιο Μουλούντ Μαμερί βρίσκεται στην πόλη, με 3 πανεπιστημιουπόλεις. Στην πόλη έχει επίσης έδρα το Αλγερινό Ινστιτούτο Ξενοδοχειακής και Τουριστικής Τεχνολογίας. 

## Παραπομπές


Κατηγορία:Πόλεις της Αλγερίας
Μαντούντα

Η **Μαντούντα** (αγγλικά / σουαχίλι: *Madunda*), είναι ένας μικρός οικισμός που διοικητικά ανήκει στο Αγροτικό Τμήμα Μαουένγκι (*Mawengi Rural Ward*), στην Περιοχή Λουντέουα (*Ludewa District*), στην Περιφέρεια Ντζόμπε (*Njombe Region*) της Τανζανίας. Περιβάλλεται από τα Όρη Λίβινγκστον, από τα οποία μπορεί να δει κανείς τη Λίμνη Μαλάουι (*Lake Malawi*).

Η υλοτομία είναι η κύρια απασχόληση των κατοίκων της.  
μικρογραφία|αριστερά|Ο ''Gerold Pangisa Haule'', ιδρυτής και πρώτος Διευθυντής του Δευτεροβάθμιου Σχολείου της Μαντούντα (''Madunda Secondary School'').
Το Δευτεροβάθμιο Σχολείο της Μαντούντα (*Madunda Secondary School*), ένα οικοτροφείο το οποίο βασίζεται στην πρωτοβουλία των γονέων, βρίσκεται εκεί, πλησίον της Καθολικής εκκλησίας. Το σχολείο και η περιοχή υποστηρίζονται από την οργάνωση *Afrikahilfe Schondorf*, η οποία έχει προμηθεύσει προϊόντα για το σχολείο και ένα ιατρείο που διευθύνεται από την τοπική εκκλησία. 

Το Αγροτικό Τμήμα Μίλο βρίσκεται περί τα 15 χλμ. ανατολικά της Μαντούντα (*Madunda*)  

## Δείτε επίσης
* Διοικητικές υποδιαιρέσεις της Τανζανίας
* Περιφέρεια Ντζόμπε
* Περιοχή Λουντέουα
* Λουντέουα
* Μίλο (Τανζανία)

## Σημειώσεις

;Παραπομπές σημειώσεων


## Παραπομπές


  
Κατηγορία:Οικισμοί της Τανζανίας
Κατηγορία:Οικισμοί της Περιφέρειας Ντζόμπε
Κατηγορία:Κατοικημένες περιοχές στη Περιφέρεια Ντζόμπε
GivePower

Η **GivePower** είναι ένας μη-κερδοσκοπικός οργανισμός η οποία αναπτύσσει εγκαταστάσεις ηλιακής ενέργειας και αποθηκεύσεως, σε αναπτυσσόμενες περιοχές.

## Ιστορικό
Η *GivePower* ιδρύθηκε το 2013 στην Καλιφόρνια από τους *Hayes Barnard* και *Lyndon Rive* ως ο μη κερδοσκοπικός κλάδος της *[[SolarCity]]*, που δημιουργήθηκε το 2006 από τον Ίλον Μασκ (*Elon Musk*). Το 2016 η *GivePower* μετατράπηκε σε ανεξάρτητο οργανισμό, λίγο πριν ολοκληρωθεί η συγχώνευση της *SolarCity* με την εταιρεία κατασκευής ηλεκτρικών αυτοκινήτων *Tesla*. Πρόεδρος της *GivePower* είναι ο *Hayes Barnard*.

## Έργα
Από το 2018 η *GivePower* είχε εγκαταστήσει 2.650 εγκαταστάσεις ηλιακής ενέργειας σε χωριά μέσω δεκαεπτά διαφορετικών χωρών για ιδρύματα όπως δημοτικά σχολεία και ιατρικές κλινικές. Έχει επίσης αναπτύξει ηλιακές εγκαταστάσεις σε υπανάπτυκτες περιοχές των Ηνωμένων Πολιτειών, συμπεριλαμβανομένου του Καταυλισμού *Standing Rock Indian Reservation*. Μόλις ολοκληρωθούν οι εγκαταστάσεις, η *GivePower* μεταφέρει τη συντήρηση και τη διαχείρισή τους στις τοπικές κοινότητες.

Το 2016 η *GivePower* άρχισε να αναπτύσσει τεχνολογία αφαλάτωσης η οποία θα μπορούσε να εξαχθεί σε αναπτυσσόμενες περιοχές. Το 2018, η *GivePower* εγκατέστησε στην Κιούνγκα (*Kiunga*) της Κένυα την πρώτη της μονάδα αφαλατώσεως, η οποία λειτουργεί επίσης με ηλιακή ενέργεια.

Η *GivePower* επανέλαβε το ίδιο εγχείρημα και στο Λικόνι, όπου καθημερινά παράγονται 70.000 λίτρα, αρκετά για την παραγωγή πόσιμου νερού σε 35.000 ανθρώπους.

## Βραβεύσεις
Σύμφωνα με την *Water World*, η *GivePower* πρόσφατα κέρδισε την υψηλότερη τιμητική διάκριση στην τελετή απονομής του Παγκόσμιου Υδάτινου Βραβείου Μοχάμεντ μπιν Ρασίντ αλ Μακτούμ (*Mohammed bin Rashid Al Maktoum*) στο Ντουμπάι, για την ηλιακή τεχνολογία υδατοκαλλιέργειας. *«Μας τιμά και είμαστε βαθιά ευγνώμονες που λάβαμε αυτό το διάσημο βραβείο και θα ήθελα να ευχαριστήσω το Ίδρυμα Υδροδοτικής Βοήθειας* (*Suqia*) *και την Αυτού Εξοχότητα Σεϊχη Μοχάμεντ μπιν Ρασίντ αλ Μακτούμ για την αναγνώριση, την υποστήριξη και την ακούραστη αφοσίωσή τους προς την ανθρωπότητα να ξεπεράσει τη λειψυδρία»*, δήλωσε ο *Hayes Barnard*, ιδρυτής και διευθύνων σύμβουλος της *GivePower*.

## Σημειώσεις


## Παραπομπές


## Εξωτερικοί σύνδεσμοι
*  https://cleantechnica.com/2020/02/16/givepower-solar-desalinization-plant-brings-clean-water-to-desperate-people/

Κατηγορία:Μη κυβερνητικές οργανώσεις
Άκοπο διαμάντι

Το ***Άκοπο διαμάντι*** (αγγλ.*Uncut Gems*) είναι Αμερικανική αστυνομική θρίλερ ταινία, του 2019, σε σκηνοθεσία αδελφών Σαφντάι, οι οποίοι έγραψαν και το σενάριο, μαζί με τον Ρόναλντ Μπρόνστεϊν. Στην ταινία πρωταγωνιστεί ο Άνταμ Σάντλερ και με τους Κέβιν Γκαρνέτ, Ιντίνα Μένζελ, Λάκιθ Σάντφιλντ, Τζούλια Φοξ και Έρικ Μπογκοσιάν να συμπληρώνουν το υπόλοιπα καστ. Η πλοκή της ταινίας περιστρέφεται γύρω από τον Εβραίο κοσμηματοπώλη, ο οποίος είναι κι εθισμένος στον τζόγο, που προσπαθεί να πάρει πίσω ένα πολύτιμο πετράδι, ώστε να πληρώσει τα χρέη του.

Η ταινία γυρίστηκε στη Νέα Υόρκη, μεταξύ τον Σεπτέμβριο και τον Νοέμβριο του 2018. Τη μουσική την έγραψε ο Ντάνιελ Λοπάτιν. Η ταινία έκανε πρεμιέρα στο Φεστιβάλ Telluride, τον Αύγουστο του 2019, και κυκλοφόρησε περιορισμένα στις κινηματογραφικές αίθουσες των Ηνωμένων Πολιτειών τον Δεκέμβριο του 2019. Αργότερα, το Netflix ανέλαβε τη διανομή του παγκοσμίως μέσω streaming. 

Η ταινία επαινέθηκε από τους κριτικούς, ιδιαίτερα για τη σκηνοθεσία της, το σενάριο της, το μοντάζ της, τη φωτογραφία της και την ερμηνεία του Σάντλερ, ο οποίος απέσπασε κι ένα βραβείο Καλύτερου Άνδρα Ηθοποιού σε Α ρόλο από τα National Board of Review, τα οποία τη συμπεριέλαβαν ανάμεσα στις καλύτερες ταινίες του 2019. Για πολλούς κριτικούς, η εν λόγω ερμηνεία του Σάντλερ, κατατάχθηκε ως η καλύτερη της καριέρας του. Η εταιρεία διανομής, A24, έκανε τις μεγαλύτερες εγχώριες εισπράξεις της που έχει πετύχει ποτέ.

## Παραπομπές


## Εξωτερικοί σύνδεσμοι

*

Κατηγορία:Ταινίες του 2019
Κατηγορία:Αγγλόφωνες ταινίες
Κατηγορία:Αμερικανικές ταινίες της δεκαετίας 2010
Κατηγορία:Αμερικανικές ταινίες μαύρης κωμωδίας
Κατηγορία:Αμερικανικές δραματικές θρίλερ ταινίες
Κατηγορία:Αμερικανικές αστυνομικές θρίλερ ταινίες
Κατηγορία:Αμερικανικές αστυνομικές δραματικές ταινίες
Κατηγορία:Ταινίες γυρισμένες στο Κονέκτικατ
Κατηγορία:Ταινίες γυρισμένες στη Νέα Υόρκη
Κατηγορία:Ταινίες του Netflix
Κατηγορία:Ταινίες με θέμα τον τζόγο
Ματέμα

Η **Ματέμα** (Αγγλικά ή Σουαχίλι: *Matema*), είναι Αγροτικό Τμήμα στην Περιοχή Κυέλα (*Kyela District*), στην Περιφέρεια Μπέυα (*Mbeya Region*), στη νοτιοδυτική Τανζανία. Η πόλη είναι πρωταρχικά ψαροχώρι με κάποια γεωργική δραστηριότητα. Βρίσκεται στο βορειότερο σημείο της Λίμνης Νυάσα και απέχει (σε ευθεία γραμμή) 90 km νοτιοανατολικά της Μπέυα.

Σύμφωνα με την απογραφή του 2002, ο πληθυσμός στη Ματέμα ήταν 12.391 άτομα, το 2012, αυξήθηκαν σε 17.103 άτομα. 

Στη Ματέμα, η Καθολική Επισκοπή της Λουθηρανικής Εκκλησίας έχει σημαντική παρουσία με ξενώνες, μεγάλη κλινική και ένα ιστορικό Λουθηρανικό Οίκο. Μικρότερη παρουσία έχουν επίσης η Ιδρυτική Ευαγγελική Εκκλησία και η Καθολική Εκκλησία.

Από το 2010, η Ματέμα έχει πλέον συνδεθεί με το δίκτυο ηλεκτρικής ενέργειας της *TANESCO*. 

Ένα από τα αξιοθέατα πέριξ της Ματέμα, είναι και οι Καταρράκτες Μουαλάλο (*Mwalalo Waterfalls*).

## Δείτε επίσης
* Διοικητικές υποδιαιρέσεις της Τανζανίας
* Περιφέρεια Μπέυα
* Περιοχή Κυέλα
* Μπέυα

## Σημειώσεις


;Παραπομπές σημειώσεων


## Παραπομπές


Κατηγορία:Τμήματα της Τανζανίας
Κατηγορία:Τμήματα της Περιφέρειας Μπέυα
Κατηγορία:Κατοικημένες περιοχές στην Περιφέρεια Μπέυα
Αεροδρόμιο Σόνγκουε

Το **Αεροδρόμιο Σόνγκουε** (αγγλικά:*Songwe Airport*, σουαχίλι: *Uwanja wa Ndege wa Songwe — [[Διεθνής Οργανισμός Πολιτικής Αεροπορίας|ICAO]]: *'HTGW***), που αναφέρεται συνήθως στις εισερχόμενες πτήσεις, ως Μπέυα (''Mbeya'' - χρησιμοποιώντας τον κωδικό της ''[[IATA]]'' "''MBI''" από τον μη ασφαλτοστρωμένο Αεροδρόμιο Μπέυα), είναι ένα αεροδρόμιο στην νότια ορεινή περιοχή της [[Τανζανία|Τανζανίας]], εξυπηρετώντας την πόλη [[Μπέυα]] (''Mbeya'') και τη γύρω [[Περιφέρεια Μπέυα]] (''Mbeya Region''). Βρίσκεται 20 χλμ. δυτικά της πόλης, έξω από την κύρια οδό A104 και είναι σε θέση να εξυπηρετήσει την κυκλοφορία επιβατικών - εμπορικών αεριωθουμένων αεροσκαφών, ενώ το μη ασφαλτοστρωμένο Αεροδρόμιο Μπέυα (''Mbeya Airport'') δεν είναι.

Ο μη κατευθυνόμενος φάρος (κωδικός: ***SW**') του Σόνγκουε (*Songwe*) βρίσκεται 4,8 ναυτικά μίλια (8,9 χλμ.) από το κατώφλι του διαδρόμου 28.

## Ιστορικό
Η αναδημιουργία του Αεροδρομίου Σόνγκουε (*Songwe Airport*) ξεκίνησε το 2001. Η Αρχή Πολιτικής Αεροπορίας της Τανζανίας εξέδωσε μια ''NOTAM'' στις 12 Δεκεμβρίου 2012, λέγοντας  "Με άμεση εφαρμογή 13 ΔΕΚ 2012, άνοιξε νέο αεροδρόμιο που ονομάζεται Σόνγκουε (*Songwe*) και είναι λειτουργήσιμο."

## Αεροπορικές εταιρείες και προορισμοί

## Προγραμματισμένες πτήσεις
Στο παρελθόν έχουν παρασχεθεί τακτικές υπηρεσίες από τις *[[Air Tanzania]], [[Tropical Air]], [[Auric Air]], [[Fastjet Tanzania]]* και *[[Precision Air]]*· αλλά, εκτός από την *Air Tanzania*, οι εν λόγω αεροπορικές εταιρείες έχουν διακόψει τις προγραμματισμένες υπηρεσίες τους· οι ναυλωμένες πτήσεις, μπορούν ακόμα να οργανωθούν με τις *Tropical Air* και *Auric Air*.

## Δείτε επίσης

## Παραπομπές


## Εξωτερικοί σύνδεσμοι

* OurAirports - Songwe Airport
* OpenStreetMap - Songwe Airport
* 
* 

Κατηγορία:Αεροδρόμια στην Τανζανία
Πανίκος Παπαγεωργίου

Ο **Πανίκος Παπαγεωργίου** είναι Ελληνοκύπριος πολιτικός και ιατρός. Διετέλεσε Υπουργός Υγείας της Κύπρου.

## Βιογραφικά στοιχεία
Ο Πανίκος Παπαγεωργίου γεννήθηκε το 1946 στην Πέγεια. Σπούδασε ιατρική στο Πανεπιστήμιο Αθηνών (1964-1970). Ειδικεύτηκε στην παθολογία και μετέπειτα στην καρδιολογία στο Preston Royal Infirmary, στο Otley General Hospital, στο Killingbeck Hospital και στο University Of Leeds (Leeds General Infirmary) (1970-1976). Επέστρεψε στην Κύπρο και εργάστηκε στο Γενικό Νοσοκομείο Πάφου για τρία χρόνια. Το 1979 ξεκίνησε να εργάζεται ως ιατρός στον ιδιωτικό τομέα.

Από το 1982 έως και τον Φεβρουάριο του 1988 διετέλεσε πρόεδρος του Ιατρικού Συλλόγου Πάφου.

## Πολιτική διαδρομή
Στις 28 Φεβρουαρίου 1988 διορίστηκε Υπουργός Υγείας στην νεοεκλεγείσα κυβέρνηση Γιώργου Βασιλείου, θέση στην οποία παρέμεινε έως τις 27 Φεβρουαρίου 1993 που ολοκληρώθηκε η θητεία της κυβέρνησης.
## Άλλες δραστηριότητες
Την περίοδο 1985-1987 διετέλεσε πρόεδρος του αθλητικού σωματείου Ευαγόρας Πάφου.

## Παραπομπές

## Πηγές
*

## Εξωτερικοί σύνδεσμοι
*

Κατηγορία:Κύπριοι ιατροί
Κατηγορία:Υπουργοί Υγείας (Κύπρος)
Κατηγορία:Κυβέρνηση Γιώργου Βασιλείου 1988
Ιντίνα Μένζελ

Η **Ιντίνα Κιμ Μένζελ** (αγγλικά: *Idina Kim Menzel*, 30 Μαΐου 1970) είναι Αμερικανίδα ηθοποιός του θεάτρου, του κινηματογράφου και της τηλεόρασης, τραγουδίστρια και τραγουδοποιός. Γεννήθηκε στο Μανχάταν και ξεκίνησε την ενασχόληση της με το τραγούδι σε ηλικία 15 ετών και με την υποκριτική λίγο αργότερα. Δημοτικότητα απέκτησε με τον ρόλο της στο μιούζικαλ *Rent*, στο Μπρόντγουεϊ, ερμηνεία που της έδωσε και υποψηφιότητα για βραβείο Tony, το 1996. Το 2014, κέρδισε ένα Tony, για την ερμηνεία της στο μιούζικαλ *Wicked*. 

Το 2010, έλαβε περισσότερη δημοτικότητα, συμμετέχοντας στην αμερικανική σειρά *[[Glee]]*. Στον κινηματογράφο έκανε ντεμπούτο το 2001, με το *Kissing Jessica Stein*, ενώ έκτοτε έχει συμμετάσχει σε διάφορες ταινίες, όπως στη σειρά ταινιών *[[Frozen]]* της *Disney*, στον ρόλο της Elsa. Στην ταινία τραγούδησε το "Let It Go", τραγούδι που κέρδισε και Όσκαρ και Grammy. Ως τραγουδίστρια έχει κυκλοφορήσει 7 στούντιο άλμπουμ. 

## Παραπομπές


## Εξωτερικοί σύνδεσμοι

* 
* 
* 
* Interview with Idina Menzel at TonyAwards.com

Κατηγορία:Αμερικανοί τραγουδοποιοί
Κατηγορία:Αμερικανίδες τραγουδίστριες
Κατηγορία:Αμερικανίδες ηθοποιοί κινηματογράφου
Κατηγορία:Αμερικανίδες ηθοποιοί φωνής
Κατηγορία:Αμερικανίδες ηθοποιοί μουσικού θεάτρου
Κατηγορία:Αμερικανίδες ηθοποιοί τηλεόρασης
Κατηγορία:Αμερικανοεβραίοι
Κατηγορία:Εβραίοι φεμινιστές
Κατηγορία:Αμερικανοί φεμινιστές
Κατηγορία:Αμερικανοί ακτιβιστές δικαιωμάτων ΛΟΑΤ
Κατηγορία:Νικητές βραβείου Tony
Ενεστώτας

Ο **ενεστώτας** είναι γραμματικός χρόνος ο οποίος χρησιμοποιείται για να φανερώσει μια πράξη η οποία βρίσκεται σε εξέλιξη αυτή τη στιγμή. Ο ενεστώτας χρησιμοποιείται επίσης στην αρχαία ελληνική για τον ίδιο σκοπό, καθώς και σε άλλες γλώσσες ανά τον κόσμο. Στα αρχαία ελληνικά είναι παροντικός χρόνος, μαζί με τον παρακείμενο (εν μέρει).

## Κλίση

## Παραπομπές

Κατηγορία:Γραμματικοί χρόνοι
Κατηγορία:Γραμματική
Παρατατικός

Ο **παρατατικός** είναι γραμματικός χρόνος ο οποίος χρησιμοποιείται για να δηλώσει μια πράξη η οποία εκδηλωνόταν   στο παρελθόν για πολλή ώρα . Ο παρατατικός ανήκει στους παρελθοντικούς χρόνους, τόσο στη νέα όσο και στην αρχαία ελληνική.

## Κλίση

## Παραπομπές

Κατηγορία:Γραμματικοί χρόνοι
Κατηγορία:Παρελθόν
Αόριστος

Ο **αόριστος** είναι γραμματικός χρόνος ο οποίος χρησιμοποιείται για να αναφερθεί σε ένα γεγονός το οποίο έγινε για μια φορά στο παρελθόν. Ανήκει στους παρελθοντικούς χρόνους. Στα αρχαία είναι παρελθοντικός χρόνος, μαζί με τον παρατατικό, τον υπερσυντέλικο και εν μέρει τον παρακείμενο.

## Κλίση

## Παραπομπές

Κατηγορία:Γραμματικοί χρόνοι
Κατηγορία:Παρελθόν
Αμυγδαλιές Γρεβενών

Οι **Αμυγδαλιές**, επίσημα **Αμυγδαλέαι**, είναι ορεινό χωριό της Περιφερειακής Ενότητας Γρεβενών σε υψόμετρο 850 μέτρα.

## Γεωγραφία - Αξιοθέατα
Οι Αμυγδαλιές βρίσκονται προς τα βόρεια του νομού σε απόσταση 12 χλμ. ΒΔ. από τα Γρεβενά. Είναι κτισμένες στις πλαγιές λοφοσειράς σε περιοχή κατάφυτη από βελανιδιές, κερασιές, αμυγδαλιές και άλλα οπωροφόρα δέντρα. Οι κάτοικοί του ασχολούνται με τη δεντροκαλλιέργεια, παλιότερα της αμυγδαλιάς - απ' όπου προέρχεται η ονομασία του χωριού και τα τελευταία χρόνια της κερασιάς, για τα οποία φημίζεται. Αξιοθέατα είναι ο νεόδμητος ενοριακός ναός του Αγίου Δημητρίου ο οποίος κτίστηκε στη θέση παλαιότερου (με χρονολογία κτήσης το 1735) που το 1930 είχε κηρυχθεί διατηρητέο μνημείο αλλά καταστράφηκε από πυρκαγιά. Διασώθηκαν μόνο οι αξιολογότατες τοιχογραφίες οι οποίες έπαθαν μικροζημίες (αλλοίωση χρωμάτων). Βορειοδυτικά είναι η κορυφή Κουτσόραχος (υψόμετρο 992 μέτρα) με θέα τον Όλυμπο, τον Άσκιο (Σινιάτσικο), τον Βούρινο, την οροσειρά της Πίνδου, τα Χάσια, το Βόϊο. Την περίοδο της κατοχής, στις 7 Ιουλίου 1944, οι Γερμανοί εκτέλεσαν οχτώ άμαχους του χωριού.

## Διοικητικά
Η παλιά ονομασία του χωριού είναι *Πρεβενίτσα* και έτσι αναφέρεται μετά την απελευθέρωση το 1918 στο ΦΕΚ 260Α - 31/12/1918 να ορίζεται έδρα της ομώνυμης κοινότητας. Το 1919 με το ΦΕΚ 229Α - 17/10/1919 μετονομάστηκε σε *Πικριβενίτσα* και το 1927 με το ΦΕΚ 206Α - 28/09/1927 σε *Αμυγδαλιές*, ενώ το 1940 διορθώθηκε σε Αμυγδαλέαι. Σύμφωνα με το σχέδιο Καλλικράτης μαζί με την Αγία Τριάδα και τη Λόγχμη αποτελούν την τοπική κοινότητα Αμυγδαλεών που υπάγεται στη δημοτική ενότητα Γρεβενών του Δήμου Γρεβενών και σύμφωνα με την απογραφή 2011 ως κοινότητα έχει πληθυσμό 500 κατοίκους, ενώ ως οικισμός 446. Η κοινότητα είναι χαρακτηρισμένη ως αγροτικός ορεινός οικισμός, με έκταση 28,652 χμ² (2011).
## Πληθυσμός

(σε παρένθεση ο πληθυσμός της τοπικής κοινότητας)

## Εξωτερικοί σύνδεσμοι
* Αμυγδαλιές Γρεβενών - Πολιτιστικός Σύλλογος

## Παραπομπές


## Πηγές
*Εγκυκλοπαίδεια Πάπυρος Λαρούς Μπριτάνικα, 1981, 2006 (ΠΛΜ)
*Εγκυκλοπαίδεια Πάπυρος Λαρούς, 1963 (ΠΛ)

Κατηγορία:Δήμος Γρεβενών
Κατηγορία:Χωριά της περιφερειακής ενότητας Γρεβενών
Go A

Οι **Go_A** είναι Ουκρανικό συγκρότημα που θα εκπροσωπούσε την Ουκρανία στον Διαγωνισμό Τραγουδιού της Eurovision 2020 στο Ρότερνταμ της Ολλανδίας με το τραγούδι "Solovey". Ο διαγωνισμός του 2020 αναβλήθηκε λόγω της πανδημίας COVID-19 και το συγκρότημα εκπροσώπησε ξανά την Ουκρανία στη Eurovision του 2021 με το τραγούδι “Shum”, το οποίο κατέλαβε την 5η θέση στον τελικό. Τραγουδίστρια του συγκροτήματος είναι η Κατερίνα Παβλένκο, γεννημένη στις 10 Αυγούστου 1988.

## Παραπομπές


## Εξωτερικοί σύνδεσμοι
* 

Κατηγορία:Ουκρανικά μουσικά συγκροτήματα
Κατηγορία:Συμμετέχοντες στη Eurovision
Κατηγορία:Διαγωνισμός Τραγουδιού Eurovision 2020
Κατηγορία:Διαγωνισμός Τραγουδιού Eurovision 2021